**Alternativets bestyrelse Lokalforening Hillerød-Hørsholm-Fredensborg**

 **Referat af bestyrelsesmøde torsdag den 22.2.2024 kl. 19.30**

Til stede:

Sidsel Dyekjær (SD), Ingrid Olsen (IO), Brian Harlø (BH) og Vibeke Hørsted Jensen (VHJ) – referent.

Dagsorden:

1. Konstituering
2. Evaluering af årsmøde
3. Mailadresse
4. Kandidatvalg
5. EP-valget den 9.6., herunder plakater
6. Aktiviteter
7. Facebook/medlemsinfo
8. Eventuelt – herunder fastsættelse af datoer for næste møder

**Ad 1 – Konstituering**

Den nyvalgte bestyrelse konstituerede sig som følger:
Forperson Sidsel Dyekjær, næstforperson Brian Harlø, kasserer Ingrid Olsen, sekretær Vibeke H. Jensen.

Bestyrelsen valgte BH til lokalforeningens repræsentant i Storkredsen. IO vil ved Storkredsens årsmøde i marts stille op som ekstra repræsentant herfra.
BH er lokalforeningens SoMe ansvarlige.

**Ad 2 – Evaluering af årsmøde**

SD havde fået positive kommentarer fra deltagerne fra de andre kommuner vedr. debatarrangementet inden årsmødet den 31.1. Man var dog enige om, at der var blevet for kort tid til oplægsholderne.

SD fandt det positivt, at tre medlemmer fra Hillerød var mødt frem.

**Ad 3 – Mailadresse**

Mailbokskontoen hedder hhf@alternativet.dk.

Password er uændret.

**Ad 4 – Kandidatvalg til EP-valget**

I forbindelse med Storkredsens årsmøde den 17. marts vil der blive afholdt valg af kandidater til EP-valget. Opstillingsgrundlag for de opstillede er fremsendt.

På årsmødet er der desuden valg af kandidater til hovedbestyrelsen; her er der 3 kandidater (SD er den ene).

Endvidere valg til POFO, hvor kun en kandidat stiller op, samt til kommunal- og folketingsvalg.

**Ad 5 – EP-valget den 9.6., herunder plakater**

Plakater skal hænges op den 18. maj – vi reserverer dagen.

Vi får ca. 300 plakater pr. Storkreds, som skal fordeles mellem lokalforeningerne. Storkredsen koordinerer ophængning i de forskellige kommuner.

Det blev drøftet, om man evt. kunne genbruge de gamle temaplakater.

**Ad 6 – Aktiviteter**

Det blev drøftet at dele de sidste hvervefoldere ud i marts måned. Alle tæller op, hvor mange foldere de har tilbage.

Onsdag den 20. marts kl. 16-18 blev valgt til uddeling; VHJ tjekker tilgængelighed for postkasser i Ådalsparken, Hørsholm.

IO undersøger, om der bliver udgivet særlige EP-foldere eller andet materiale til uddeling. Bestyrelsen enedes om at støtte nr. 1 og 2 på Ås kandidatliste, eftersom vi ikke har nogen kandidat fra Nordsjælland.

VHJ skriver pressemeddelelse om årsmøde, sammenlægning og konstituering til Frederiksborg Amts Avis, Ugebladet Hørsholm, UgeNyt Fredensborg og Hillerød Posten. BH sender billede til VHJ til brug for pressemeddelelsen.

Indlæg til Facebook sendes til BH – blot 5-10 linjer – gerne med billede og evt. link til hjemmeside.

**Ad 7 – Facebook/medlemsinfo**

BH skriver en medlemsmail om årsmødet + konstitueringen (SD) samt info om plakatophængning den 18. maj (hvor hjælpere efterlyses).

Bestyrelsen har en ambition om at udsende en mail ca. hver anden måned til alle medlemmer.

**Ad 8 – Eventuelt**

Næste bestyrelsesmøder er:

Tirsdag den 2. april i Humlebæk eller Nivå (VHJ booker - besked følger).

Torsdag den 2. maj i Hillerød, hvor alle Storkredsens lokalafdelinger inviteres for at holde dels eget bestyrelsesmøde, dels et efterfølgende samlet møde. IO reserverer Fritidshuset (VHJ booker Humlebæk eller Nivå, såfremt projektet ikke bliver til noget).

BH Foreslog desuden:

1. Fremtidige bestyrelsesmøder lægges på Facebook som aktiviteter. Dette blev vedtaget.
2. Indlæg på FB om den nye bestyrelse. Vedtaget.
3. Kort resumé af, hvad vi har drøftet på bestyrelsesmøderne. Vedtaget.
4. BH efterlyste billeder af bestyrelsesmedlemmerne til FB. SD,, IO og VHJ fremsender profilbillede til BH.

Mødet sluttede kl. 21.30.